
OBIECTUL LUCRĂRII

Obiectul prezentei lucrări este „PLAN URBANISTIC DE DETALIU”  realizat în vederea dezvoltării unei zone destinate construirii unui imobil cu funcţiune mixtă în intravilanul localităţii TIMIŞOARA.

Zona studiată se afla in partea de Vest a oraşului Timisoara , pe Calea Bogdăneştilor colţ cu B-dul Cetăţii, în suprafaţă de 4877mp şi reprezintă parcela identificată prin CF nr. 34521 Timisoara, nr. top 26609, aflată în proprietatea Municipiului Timisoara – Domeniu Public. Pe acest amplasament se doreşte construirea unui imobil de max. 2S+P+12E, destinat funcţiunii locuire/birouri/alimentaţie publică/spatii comerciale.

2. INCADRARE IN ZONA
CONCLUZII DIN DOCUMENTAŢII DEJA ELABORATE
Parcela aflată in discuţie are suprafaţă de S=4877mp, este orientata NS-EV.
Se doreşte construirea unui imobil cu regimul de înălţime de max. 2S+P+12E cu funcţiunea locuire/ birouri/ servicii/ spatii comerciale. Pentru aceasta s-a eliberat Certificatul de Urbanism nr. 7133 din data 30.11.2006.

Parcela este încadrată in zona funcţională Zona pentru locuinţe si funcţiuni complementare si Zona Instituţii si Servicii Publice, cu regimul de înălţime P – P+2E si peste P+2E, conform PUG Timisoara.
CONCLUZII DIN DOCUMENTAŢII ELABORATE CONCOMITENT CU P.U.D.

Paralel cu întocmirea acestei documentaţii s-au solicitat avize de la toţi deţinătorii de gospodării subterane si supraterane din zonă. 

S-a emis Avizul Unic pentru reţele existente nr. 2540/2007. 

3. SITUATIA EXISTENTA

ACCESIBILITATE LA CĂILE DE COMUNICAŢIE; LIMITE ŞI VECINĂTĂŢI

Clădirea propusă este amplasată în partea de vest a Municipiului Timişoara la intersecţia dintre B-dul Cetăţii şi Calea Bogdăneştilor.

Vecinătatea imediată la vest si nord o reprezintă terenul ocupat de blocuri de locuinţe, la sud si est de drumuri carosabile.

Astfel, zona studiată este delimitată pe latura de vest si nord de blocuri de locuinţe P+10E si respectiv P+4E, la est un drum carosabil format din 4 benzi de circulaţie auto (2 benzi pe un sens) si trotuare pietonale, iar la sud de un drum carosabil format din 2 benzi de circulaţie auto si trotuare pietonale. Parcela este accesibilă auto dinspre drumul care o delimitează la sus si est. 

B-dul Cetăţii este o stradă de categoria a II-a cu 4 benzi de circulaţie (câte 2 pe sens) şi cu o linie dublă de tramvai, traseul 4, amplasată central în platforma proprie.

Calea Bogdăneştilor amplasată la sud pe acest sector are un carosabil de       7,0 m şi o linie simplă de tramvai, traseul 5 în platformă proprie. 

Cele două străzi reprezintă traseul inelului 3 de circulaţie a municipiului Timişoara.

SUPRAFEŢE DE TEREN CONSTRUITE ŞI SUPRAFEŢE DE TEREN LIBERE

a) Terenului aflat în studiu are formă trapezoidală, cu lungimea pe Bd. Cetăţii de 83,5m, iar lungimea pe Calea Bogdăneştilor de 73,07m. In prezent pe teren nu se află construcţii.

b) În vecinătatea acestui teren se găseşte terenul de sport al Grupului Şcolar de Industrie Alimentară, de formă trapezoidală, cu lungimea la S de 64,93m, la E lungimea de 27,57m, la N lungimea de 66,74m, la V lungimea de 44,76. în prezent terenul este liber de construcţii.

TIPUL DE PROPRIETATE ASUPRA TERENURILOR

În prezent, terenul aflat în studiu cât şi terenul de sport sunt în proprietatea Municipiului Timisoara – Domeniu Public si in proprietatea Statului Roman in administrarea Municipiului Timisoara.
ECHIPAREA EDILITARĂ EXISTENTĂ A TERENULUI AFLAT ÎN STUDIU

În zonă există în prezent reţele edilitare. In urma răspunsurilor tuturor deţinătorilor de gospodarii subterane si supraterane, s-au identificat traseele reţelelor existente.

Instalatii de incalzire

Pe amplasamentul studiat, sunt amplasate reţele termice al căror ax este figurat pe planul de situaţie anexat prezentei documentaţii. Reţeaua MAG AF 2DN 500 în canal, care se află pe terenului studiat, este la distanţa de 4m faţă de limita de sud a parcelei. Reţeaua RTS se află în afara terenului studiat. Distanţa minimă ce trebuie respectată la amplasarea construcţiei sau la stabilirea limitei de hotar este de 3m de o parte şi de alta a axului reţelei termice. 

Reţelele se află în administrarea SC COLTERM SA. 

Retea apa-canal

Pe terenul studiat există două conducte de apă: la sud - o conductă Ap p150, iar la nord – o conductă Ap p280. Sistemul de canalizare C Dn 500 se află a sud şi est.

Reţelele se află aparţin de RA AQUATIM.

Alimentarea cu energie electrică 
Pe terenul studiat există LES 1 kV, pe latura de vest, pentru care trebuie să se asigure un culoar de protecţie de 0,6m de o parte şi de cealaltă faţă de traseul acestuia. Şi să permită accesul echipelor SC ELECTRICA SA în caz de defecte sau avarii la linii. În acest culoar de protecţie este interzisă executarea oricărei construcţii sau amenajări şi formarea de depozite.

Instalaţiile electrice aparţin SC ENEL ELECTRICA Banat SA

Telefonie

Pe terenul studiat există reţele de telefonie amplasate pe partea de est şi nord a parcelei – canalizaţie Tc.

Este interzisă executarea de săpături mecanizate la distanţe mai mici de 5m faţă de traseele cablurilor Tc. sau 10m faţă de reţelele magistrale de cabluri şi mai mici de 1,5m faţă de fundaţiile stâlpilor sau alte elemente constructive.

Reţelele de telefonie aparţin de ROMTELECOM SA.

Reţea de gaz
Există reţea de gaz cu presiune redusă OL89, pozată subteran, la distanţa de 2m faţă de limita de nord a parcelei. 

Se va respecta distanţa de 2m faţă de conductă, zonă în care se interzice îngrădirea conductei sau realizarea oricărui tip de construcţie. În caz contrar se va proceda la devierea conductei de gaze naturale.

Reţelele de gaz aparţin E.ON Gaz România.

Transport
Pe terenul studiat nu există trasee ale RA Transport Timişoara şi nu deţine gospodărie subterană de cabluri electrice.

4. REGLEMENTĂRI

a) Pe terenul care se află la intersecţia dintre cele 2 străzi: Cal. Bogdăneştilor şi BV. Cetăţii, cu suprafaţa de 4877mp, se propune dezvoltarea unei clădiri cu funcţiune mixtă: comerţ, birouri, locuinţe, inclusiv servicii aferente acestora încadrându-se în prevederile PUG Timisoara pentru aceasta zona. Procentul de ocupare a terenului este de maxim 60%. 

Regimul de înălţime al imobilului propus este max. 2S+P+12E, iar funcţiuni admise:  două nivele de subsol - parcare şi spaţii tehnice în, comerţ la parter, birouri, alimentaţie publică şi locuinţe la nivelurile superioare.

Funcţiuni complementare admise sunt: spaţii verzi, parcaje supraterane, drumuri de acces, instalaţii tehnico-edilitare necesare zonei.

b) Pe terenul care se află în incinta Grupului Şcolar de Industrie Alimentară, actualul teren de sport, cu suprafaţa de 2352mp, din care suprafaţa de 1625mp de formă dreptunghiulară, se propune realizarea unor parcaj la demisol.

4.1. OBIECTIVE ŞI MODALITĂŢI DE OPERARE

Soluţia urbanistică a fost elaborată ţinându-se seama de regulamentul PUG Timisoara - zona pentru locuinţe si funcţiuni complementare si zona instituţii si servicii publice, cu regimul de înălţime P – P+2E si peste P+2E, regimul de inălţime al clădirilor în zonă fiind variabil, de P+4E şi P+10E.

4.2. ZONIFICARE FUNCŢIONALĂ

Funcţiunea dominantă va fi CLĂDIRE CU FUNCŢIUNE MIXTĂ.

Suprafaţa de teren studiată va fi zonificată astfel:

- zona de circulaţii auto, parcaje, biciclete şi pietonale;

- zona construită - care cuprinde: construirea unei clădiri de max. 2S+P+12E;

- zona de spaţii verzi.

4.3. CONFIGURARE SPAŢIALĂ

Configuraţia spaţială a parcelei studiate prevede:

· Subsol pe 2 niveluri, cu Smax. admis=2815mp/nivel, ce conţine spaţii de parcare şi spaţii tehnice;
· Parter comercial, cu Smax. admis=2815mp;
· Et. I şi II cu Smax. admis=2815mp/nivel , et. III – XII  cu Smax. admis=1970mp/nivel, destinate funcţiunii de birouri, alimentaţie publică şi locuire (cu apartamente cu 1,2,3 camere, aprox. 16 locuinţe/nivel).

Configurarea spaţială a zonelor de parcare:

· Parcări în subsolul clădirii propuse

· Parcări la nivel în incintă în partea de vest a amplasamnetului

· Parcări adiacente Bv. Cetăţii

· Parcări în vecinătatea Grupului Şcolar de Industrie Alimentară

· Parcări în demisol teren sport a Grupului Şcolar de Industrie Alimentară
4.4. CONDIŢII DE AMPLASARE ŞI CONFORMARE A CONSTRUCŢIEI 

Utilizări permise

· Dezvoltarea pe sit a unei clădiri cu funcţiune mixtă cu regim de înălţime de  min. 2S+P+8E şi max. 2S+P+12E.

· Este permisă utilizarea spaţiilor de la parter, respectiv etaj I şi II a clădirii de locuit pentru comerţ, birouri, servicii sau activităţi ce nu contribuie la poluarea fonică sau de altă natură a zonei (birouri, cabinet medical/avocatură, restaurante, cafenele etc)

Utilizări interzise

· Este interzisă amplasarea unităţilor cu caracter industrial şi de depozitare, precum şi a oricăror funcţiuni care prin activităţile lor contribuie la poluarea de orice fel a zonei.

Orientarea faţă de punctele cardinale

· Parcela este orientată pe direcţia NS-EV, dar deoarece aceasta este la distanţe de peste 10m faţă de clădirile învecinate este permisă orice orientare către punctele cardinale.

· Dimensiunile planimetrice si calibrul clădirii vor asigura durata minima de însorire de 1 ½ h la solstiţiul de iarna conform OG 537.
Amplasarea faţă de aliniament

· Amplasarea construcţiei se va face cu o retragere obligatorie de:

· minim 16,7m şi respectiv 17,75m faţă de clădirea existentă în partea de nord;

· minim 11,55mşi respectiv 18,1m faţă de clădirea existentă în partea de vest.

Amplasarea în interiorul parcelei

· Clădirea va fi amplasată cu retrageri faţă de limita de proprietate, datorită gospodăriilor subterane existente amplasate de jur-împrejur pe marginea parcelei. Astfel retrageri admise de la limita de proprietate faţă de:

· limita de nord a parcelei: de 8,16m, respectiv  8,27m; 

· limita de vest a parcelei: de 4,87m, respectiv 4,21m;

· limita de sud a parcelei: de 7,55m, respectiv 12,65m;

· limita de est a parcelei: de 11,68m, respectiv 7,97m.

· Din punct de vedere al normelor PSI se vor respecta distanţele de siguranţă între clădiri conform NORMATIVULUI 118/1998

· Amplasarea construcţiei pe parcelă se va face cu respectarea normelor de igienă cuprinse în ORDINUL nr. 536/1997 al Ministerului Sănătăţii.

4.5. REGULI CU PRIVIRE LA FORMA ŞI DIMENSIUNILE CONSTRUCŢIILOR

Înălţimea construcţiilor

· Regimul de înălţime este de max. 2S+P+12E.

Aspectul exterior

· Este interzisă autorizarea executării construcţiilor care prin conformitate, volumetrie şi aspect exterior, intră în contradicţie cu aspectul general al zonei şi depreciază valorile general acceptate ale urbanismului şi arhitecturii,.

· Sunt interzise imitaţiile de materiale şi culorilor stridente

· Este interzisa abordarea estetica ce reprezintă pastişa ale unor tipuri de arhitectura nespecifice.

4.6. REGULI CU PRIVIRE LA ASIGURAREA ACCESELOR OBLIGATORII 

În perspectivă se prevede amenajare Cal. Bogdăneştilor conform PUG Timişoara ca stradă de categoria a II-a cu 4 benzi de circulaţie ( câte 2 pe sens) şi o linie dublă de tramvai amplasată în platformă proprie pe latura nordică a străzii.
Accese carosabile

Parcela fiind adiacentă la două drumuri principale: Cal. Bogdăneştilor şi Bv. Cetăţii, accesul se va face direct din acestea, pe dublu sens, către parcajele subterane de pe parcelă şi către parcajele supraterane adiacente parcelei.

Accese pietonale

Suprafaţa din jurul clădirii se va dala şi prevede cu insule de verdeaţă. Accesul pietonal se va asigura din acest spaţiu pietonal dalat.

Pistă de biciclişti

Paralel cu accesul auto se prevede realizarea unei piste de biciclisti de lăţimea de 1m.

4.7. REGULI CU PRIVIRE LA AMPLASAREA DE PARCAJE, SPAŢII VERZI ŞI ÎMPREJMUIRI

Din calculul necesarului de locuri de parcare realizat conform normelor locale, rezultă un necesar de 297 locuri de parcare. La subsolul blocului se prevăd 2 nivele de parcaje. Fiecare nivel însumează 111 locuri, calcul după cum urmează:
A) comert – parter

S=2800mpx0,7=1960mp:25=78 locuri

Angajaţi 

    20:5= 4 locuri





= 82 locuri

B) birouri – etaj 1 + 2

S=2x2800mp=5600mpx0,7=3920mp

B1) funcţie de numărul de angajaţi (3920:14=280)

280angajaţi:15=19 locuri

Spor 25%
       =5 locuri

Total B1
         24 locuri

B2) funcţie de suprafaţă

3920mp:90=44 locuri

Spor 25%   =11 locuri

Total B2      =55 locuri

C) apartamente etaj 3..12

16x10=160 apartamente = 160 locuri

TOTAL NECESAR = A+B2+C = 82+55+160 = 297 locuri

Astfel, pe parcela, se asigură în parcajul subteran pe două nivele în subsolul clădirii propuse, conform partiului de arhitectură stabilit se vor asigura 222 locuri de parcare. 

Parcările supraterane, în afara parcelei, sunt posibile în trei locaţii diferite: 

- adiacentă Bv. Cetăţii, 56 locuri;

- în zona de vest, cu două accese separate de pe Cal. Bogdăneştilor, 13 locuri şi respectiv 21 locuri; 

- în incinta Grupului Şcolar de Industrie Alimentară – pe amplasamentul terenului de sport  construire în demisol parcaj cu 118 locuri acoperit cu iarbă sintetică.

Zona parcărilor se va dala cu dale înierbate.

TOTALlocuri de parcare = 430 LOCURI

Sparcari in subsol/nivel = 2815mp

Sparcări supraterane = 1142mp (pe parcelă şi adiacent) + 1624mp (incintă liceu)

Accesul în parcajele subterane se va realiza din Cal. Bogdăneştilor prin intermediul a două ascensoare. Ieşirea din parcaje se face pe B-dul Cetăţii tot prin intermediul a 2 ascensoare.

În partea vestică a blocului se va realiza o platformă de parcare ce însumează un număr de 13 locuri.

Pe B-dul Cetăţii se prevede realizarea de parcaje oblice amplasate adiacent carosabilului pe toată lungimea între Str. Martir Petru Domaseanu şi                    Cal. Bogdăneştilor. Pe acest sector se vor realiza 56 locuri de parcare.

În partea vestică între blocul nr.32 şi grupul şcolar se vor executa 21 locuri de parcare.

Terenul de sport aferent grupului şcolar va fi amenajat  ca teren cu iarbă sintetică iar la demisol va fi realizat un parcaj de 59 locuri. Numărul de parcaje va fi dublat prin sistemul PARKLIFT 340 rezultând astfel 118 locuri de parcare.

Prin amenajările ce urmează a se executa şi parcajele amplasate la subsolul blocului se vor realiza în zonă 430 locuri de parcare.

Pentru circulaţia pietonală se vor amenaja trotuare şi platforme realizate din dale de beton.

Pe B-dul Cetăţii şi Cal. Bogdăneştilor se prevede realizarea de piste pentru ciclişti.

Spaţii verzi

Zone verzi vor fi amenajate, prin realizarea de insule de verdeaţă în dalajul pietonal. Se urmăreşte protejarea unei suprafeţe de spaţiu verde cât mai mari.

Sspaţiu verde amenajat = min. 496 mp

Împrejmuiri 

Nu se vor executa împrejmuiri.

4.6. BILANŢ TERITORIAL

Teren liber de construcţii (neamenajat):

Suprafaţa terenului …………………………………………………………..............4877mp

Suprafaţa construită la sol ………………………………………………….............2666mp

Suprafaţa desfăşurată ……………………………………………………….........31.992mp
Procentul de ocupare si coeficientul de utilizare al terenului:

POT existent = 0.0%

CUT existent = 0.00

In situaţia propusa se va modifica:

POT propus pentru 2S+P+2E = 57,71%

POT propus pentru 3E+12E = 38,26%

CUT propus = 6,9
POT max. propus pentru 2S+P+2E = 60%

POT max. propus pentru 3E+12E = 40%

CUT max. propus = 7

CONCLUZII

Soluţia urbanistică adoptată se înscrie în prevederile ”Planului URBANISTIC GENERAL AL MUNICIPIULUI TIMIŞOARA.
Se recomandă centralizarea informaţiilor referitoare la operaţiile ce vor urma avizării P.U.D.-ului şi introducerea lor în baza de date existentă, în scopul corelării şi al menţinerii la zi a situaţiei din zonă.

